钦定古今图书集成/明伦汇编/官常典/第203卷 > 袁恕己
## 钦定古今图书集成/明伦汇编/官常典/第203卷 > 袁恕己

按《唐书》本传，恕己，沧州东光人。仕累司刑少卿，知相
王府司马。与诛二张，又从相王统南衙兵，备非常，以
功加银青光禄大夫、中书侍郎、同中书门下三品，封南阳郡公，实封五百户。将作少匠杨务廉者，以工巧
进，恕己恐其复启游娱侈丽之渐，言于中宗曰：“务廉
位九卿，忠言嘉谟不闻，而专事营构以媚上，不斥之”，
亡以昭德，乃授陵州刺史。未几，拜中书令、特进、南阳
郡王，罢政事例。及贬，又流环州，为周利贞所逼，恕己
素饵黄金，至是饮野葛数升不死，愤懑，抔土以食，爪
甲尽不能绝，乃击杀之。谥曰贞烈。